Kanadamenn byggja aðallega á skelfiskveiðum Töluverður vöxtur er í sjávarútvegi í Kanada , að því er fram kemur í nýrri markaðsskýrslu Íslandsbanka . Frá þessu er greint í nýjustu Fiskifréttum . Framleiðsla á sjávarafurðum í Kanada hefur verið nokkuð stöðug í tonnum talið , eða um milljón tonn að meðaltali , á fimm ára tímabili frá 2010 til 2014 . Á þessu tímabili hafa aflaverðmæti hins vegar aukist um 27% og farið í 3,6 milljarða Kanadadollara ( 344 milljarða ISK ) . Þessa aukningu má þakka verðhækkun á skelfiski en veiking á Kanadadollar spilar einnig inn í.Skelfiskveiðar skila mestum verðmætum , einkum humarveiðar . Útflutningur á sjávarafurðum frá Kanada nam 6 milljörðum Kanadadollurum ( 575 milljörðum ISK ) á árinu 2015 . Um 65% af verðmæti útfluttra sjávarafurða , og meginhlutinn af humri og snjókrabba , fer til Bandaríkjanna .